
PATVIRTINTA
Birštono savivaldybės tarybos
2025 m. vasario 7 d. 
sprendimu Nr. (1.3.E)-TSE-003

SOCIALINĖS PARAMOS IR PASLAUGŲ TEIKIMO PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2025

	Asignavimų valdytojas 
	Birštono savivaldybės administracija
BĮ Nemajūnų dienos centras

	Programos kodas
	05

	Savivaldybė, vykdydama valstybės ir vietos savivaldos socialinę politiką, organizuoja savo teritorijoje socialinės paramos teikimą piniginėmis lėšomis ir socialinėmis paslaugomis gyventojams, kurių socialinė padėtis mažina jų socialinio dalyvavimo galimybes. 
Šios programos tikslas – integruoti socialiai atskirtus asmenis į visuomenę, panaudojant efektyvias socialinės paramos priemones. 
Birštono savivaldybė (toliau – Savivaldybė) yra viena mažiausių savivaldybių Lietuvoje. Ribojasi su Alytaus, Prienų rajonais. Bendras Savivaldybės teritorijos plotas siekia 124 kvadratinius kilometrus. Savivaldybę sudaro Birštono miestas ir Birštono seniūnija. Duomenys apie Savivaldybės gyventojų skaičių ir sudėtį 2025 m. sausio 1 d. ir 2024 m. sausio 1 d. pateikti 1-oje lentelėje.

1 lentelė. Savivaldybės gyventojų skaičius ir sudėtis 2024 m. sausio 1 d. ir 2025 m. sausio 1 d.
	Eil. Nr.
	Rodiklis
	2024-01-01
	2025-01-01

	1.
	Gyventojų skaičius:
	4353
	4339

	1.1
	Mieste deklaruotų gyventojų skaičius
	3214
	3191

	1.2
	Kaimiškoje teritorijoje deklaruotų gyventojų skaičius
	1139
	1148

	2.
	Gyventojų skaičius pagal amžiaus grupes:

	2.1
	darbingo amžiaus asmenų skaičius (iki 65 m.)
	2595
	2529

	2.2
	pensinio amžiaus asmenų skaičius (nuo 65 m.)
	1148
	1216

	2.3
	vaikų skaičius
	610
	594

	3.
	Gyventojai su negalia ir (ar) specialiaisiais poreikiais:

	3.1.
	Suaugusių asmenų su negalia (gaunančių asmenims su negalia skiriamas išmokas) skaičius
	282
	281

	3.2.
	Suaugusių asmenų, kuriems nustatytas individualios pagalbos teikimo poreikis, skaičius
	161
	196

	3.3.
	Vaikų su negalia (gaunančių asmenims su negalia skiriamas išmokas) skaičius
	9
	5

	3.4.
	Vaikų su negalia, kuriems nustatytas individualios pagalbos teikimo poreikis, skaičius
	6
	6

	4.
	Socialinės rizikos patyrimas, globa 

	4.1.
	Šeimų, patyrusių socialinę riziką, kurioms buvo taikytas atvejo vadybos procesas, skaičius  
	15
	22 


	4.2.
	Vaikų skaičius šeimose, patyrusiose socialinę riziką, kurioms buvo taikytas atvejo vadybos procesas
	25
	24 


	4.3.
	Šeimų, globojančių vaikus, skaičius per  metus
	5
	6 

	4.4.
	Šeimose globojamų vaikų skaičius, iš jų:
	7
	8 

	4.4.1.
	Vaikų, globojamų nuolatinėje globoje, skaičius per metus 
	3
	2 

	4.4.2.
	Vaikų, kuriems nustatyta laikinoji globa, skaičius per metus
	4
	6 

	4.5.
	Vaikų, globojamų institucijose, skaičius
	0
	1

	4.6.
	Laikinoji priežiūra tėvų prašymu
	1
	1


Savivaldybės administracijos Teisės ir civilinės metrikacijos skyriaus duomenimis, pateiktais 1 lentelės 1 eilutėje, per metus Savivaldybėje deklaruotų gyventojų skaičius sumažėjo 14 asmenų. 1 lentelės 1.1–1.2 eilutėse pateiktas gyventojų skaičius pagal deklaruotą gyvenamą vietą Savivaldybėje rodo 2,78 karto didesnę gyventojų populiaciją mieste nei kaimiškoje Savivaldybės teritorijoje. Taip pat iš pateiktų duomenų matyti, kad 2025 metų pradžioje darbingo amžiaus Savivaldybės gyventojų skaičius sudaro 58,29 proc. visų gyventojų, pensinio amžiaus gyventojai sudaro 28,02 proc. visų gyventojų, vaikai sudaro 13,69 proc. visų savivaldybės gyventojų.
Savivaldybės gyventojų socialinės paramos ir socialinių paslaugų poreikius, kaip ir kitose šalies savivaldybėse, sąlygoja panašūs veiksniai: visuomenės senėjimas, negalia, nedarbas, piktnaudžiavimas alkoholiu, narkotinėmis, toksinėmis ar psichotropinėmis medžiagomis, socialinių įgūdžių stoka, neprižiūrimas, nesimokantis, nestudijuojantis, nedirbantis ir (ar) linkęs nusikalsti jaunimas.
2024-aisiais Savivaldybėje fiksuotas mažiausias mirtingumo rodiklis per pastaruosius penkis metus (48 mirę gyventojai) (2 lentelė), ir padidėjęs, lyginat su 2023 metais gimstamumo rodiklis (33 gimimai). Skirtumas tarp gimusiųjų ir mirusiųjų 2024 metais sumažėjo iki -15, tačiau Savivaldybės bendruomenės senėjimas ir su juo susijęs gyventojų aktyvumo mažėjimas vis dar yra vienas iš didžiausių socialinių paslaugų/paramos poreikių rodiklių. 
2 lentelė. Natūrali gyventojų kaita Savivaldybėje 2020–2024 metais
	Metai
	2020
	2021
	2022
	2023
	2024

	Gimė
	41
	35
	32
	27
	33

	Mirė
	74
	84
	68
	55
	48

	Natūrali kaita
	-33
	-49
	-36
	-28
	-15


Šaltinis: Savivaldybės administracijos Teisės ir civilinės metrikacijos skyrius.
Asmenys su negalia – antra pagal dydį socialinių paslaugų gavėjų grupė. 2025 m. pradžioje gyventojai, kuriems nustatyta negalia ir (ar) individualios pagalbos poreikiai, sudarė apie 10,99 proc. visų Savivaldybės gyventojų (1 lentelės 3.1–3.4 eilutės) (2024 m. pradžioje – apie 5,8 proc.). Asmenims su negalia, kaip ir senyvo amžiaus asmenims, dažniausiai yra teikiamos kompensacijos (šildymui, karštam ir (ar) geriamam vandeniui, už būsto renovaciją) bei reikiamos socialinės paslaugos – pagalba į namus, asmeninė pagalbos, socialinės globos asmens namuose ar institucijoje, integralios pagalbos, transporto, sociokultūrinės ir kitos paslaugos pagal poreikį, asmenys aprūpinami techninės pagalbos priemonėmis, atliekami būsto pritaikymo darbai pagal jų poreikius. Teikiamos socialinės paramos ir paslaugų tikslas – išlaikyti žmogaus gebėjimą savarankiškai gyventi bendruomenėje.
Užimtumo tarnybos prie Socialinės apsaugos ir darbo ministerijos duomenimis, registruotų bedarbių ir darbingo amžiaus gyventojų santykis Savivaldybėje 2024 m. buvo 6,2 proc. (2023 m. – 6,5 proc.), o šalies – 8,8 proc. (2023 m. – 9,1 proc.). Vidutinis metinis bedarbių skaičius Savivaldybėje 2024 metais siekė 149 bedarbius (2023 m. – 158). Netekę darbo asmenys, ypač vyresni nei 50 metų, dėl vienokių ar kitokių priežasčių negebantys naujai integruotis į darbo rinką, patiria ne tik finansinių, bet taip pat ir psichologinių, socialinių problemų, dėl kurių gali patirti socialinę riziką. Dažnai jiems reikalingas socialinės pašalpos bei bendrųjų (informavimas, konsultavimas, atstovavimas ir tarpininkavimas) socialinių paslaugų teikimas.
Šeimų ar asmenų socialinės rizikos patyrimas – taip pat yra veiksnys turintis įtakos socialinės paramos ir/ar paslaugų gavimui. Lietuvos Respublikos socialinių paslaugų įstatymas socialinę riziką apibūdina kaip veiksnius ir aplinkybes, dėl kurių šeimos ar asmenys patiria ar yra pavojus jiems patirti socialinę atskirtį: suaugusių šeimos narių socialinių įgūdžių tinkamai prižiūrėti ir ugdyti nepilnamečius vaikus (įvaikius) stoka ar nebuvimas; nepilnamečių vaikų (įvaikių) visapusio fizinio, protinio, dvasinio, dorovinio vystymosi ir saugumo sąlygų šeimoje neužtikrinimas; nuo nusikalstamos veikos nukentėjusių asmenų patirta žala; įsitraukimas ar polinkis įsitraukti į nusikalstamas veikas; piktnaudžiavimas alkoholiu, narkotinėmis, psichotropinėmis medžiagomis; priklausomybė nuo alkoholio, narkotinių, psichotropinių medžiagų, azartinių žaidimų; elgetavimas, valkatavimas, benamystė; motyvacijos dalyvauti darbo rinkoje stoka ar nebuvimas. 1 lentelės 4.1 eilutės skaičiai rodo 2025 m. pradžioje ženkliai išaugusį šeimų, patyrusių socialinę riziką, kurioms buvo taikytas atvejo vadybos procesas, skaičių, tačiau, nors šeimų skaičius padidėjo, bet jose augančių vaikų skaičius nedidėjo. Priežastys, įtakojusius socialinės rizikos patyrimą, atvejo vadybos proceso inicijavimą bei atvejo vadybos proceso pabaigą nurodytos 3 lentelėje. 
3 lentelė. Priežastys, įtakojusius socialinės rizikos patyrimą, bei atvejo vadybos proceso taikymą bei atvejo vadybos proceso pabaigą 2024 metais. 
	Eil. Nr.
	Šeimų, kurioms taikoma atvejo vadyba, statistika 
	2025-01-01

	1.
	Šeimų (šeimose augančių vaikų), kurioms buvo taikyta atvejo vadyba 2024 m. pradžioje, skaičius
	16 šeimų, 24 vaikai 

	1.1.
	socialinių įgūdžių stoka, negebėjimas tinkamai rūpintis vaiku (-ais)
	5 šeimos

	1.2.
	nuo nusikalstamos veikos nukentėjusių asmenų patirta žala (smurtas, fizinė ar seksualinė prievarta šeimoje)
	1 šeima

	1.3.
	piktnaudžiavimas alkoholiu ir vaiko (-ų) nepriežiūra
	4 šeimos

	1.4.
	kitos priežastys: skyrybų procesai, tėvų nesutarimai dėl vaiko (-ų) priežiūros, teismo nutartys, dėl vaiko negalios, dėl vaiko elgesio problemų
	6 šeimos

	2.
	Šeimų (šeimose augusių vaikų), kurioms buvo pradėta taikyti atvejo vadyba 2024 metų eigoje, skaičius
	14 šeimų, 10 vaikų 

	3.
	Priežastys, dėl kurių šeimoms 2024 metais buvo pradėta taikyti atvejo vadyba:

	3.1.
	socialinių įgūdžių stoka, negebėjimas tinkamai rūpintis vaiku (-ais)
	3 šeimos

	3.2.
	nuo nusikalstamos veikos nukentėjusių asmenų patirta žala (smurtas, fizinė ar seksualinė prievarta šeimoje)
	2 šeimos

	3.3.
	piktnaudžiavimas alkoholiu ir vaiko (-ų) nepriežiūra
	3 šeimos

	3.4.
	kitos priežastys: tėvų nesutarimai dėl vaiko (-ų) priežiūros vykstant skyrybų procesams arba tėvams pradėjus gyventi skyrium
	6 šeimos

	4.
	Šeimų (šeimose augančių vaikų), kurioms 2024 metais baigtas atvejo vadybos procesas, skaičius
	10 šeimų, 11 vaikų. 

	5.
	Atvejo vadybos proceso užbaigimo 2024 metais aplinkybės:

	5.1.
	šeimoje neliko nepilnamečių vaikų (vaikas tapo pilnamečiu, emancipuotas arba sudarė santuoką, mirė, neterminuotai apribota tėvų valdžia ir vaikui nustatyta nuolatinė globa)
	2 šeimoms 

	5.2.
	išnyko priežastys, dėl kurių šeima buvo įrašyta į apskaitą
	4 šeimoms 

	5.3.
	išvyko gyventi į kitą savivaldybę (užsienio valstybę)
	3 šeimoms 

	5.4.
	nebendravo, nebendradarbiavo su atvejo vadybos specialistais, visiškai nepriėmė siūlomos pagalbos
	1 šeimai

	6.
	Šeimų (šeimose augančių vaikų), kurioms buvo taikoma atvejo vadyba 2024 m. pabaigoje, skaičius
	22 šeimos, 24 vaikai 


Šaltinis: BĮ Nemajūnų dienos centras.
Apibendrinant duomenis galima teigti, kad atvejo vadyba dėl vaiko teisių pažeidimų taikoma ne tik šeimose, kurioms trūksta socialinių įgūdžių, fiksuojamas alkoholio ar kitų psichotropinių medžiagų vartojimas, bet ir besiskiriančiose ar skyrium pradedančiose gyventi šeimose. Suaugusių šeimos narių socialinių įgūdžių tinkamai prižiūrėti ir ugdyti nepilnamečius vaikus (įvaikius) stoka ar nebuvimas bei nepilnamečių vaikų (įvaikių) visapusio fizinio, protinio, dvasinio, dorovinio vystymosi ir saugumo sąlygų šeimoje neužtikrinimas lemia ilgalaikius neigiamus padarinius vaikams, socialinę atskirtį bendruomenėje ir kitas problemas. 
Piktnaudžiavimas alkoholiu, psichotropinėmis medžiagomis; priklausomybė nuo alkoholio, narkotinių, psichotropinių medžiagų yra ir didžiausias suaugusių (dažniausiai vienišų) asmenų rizikos patyrimo faktorius. Skyriaus duomenimis, 2024 m. pabaigoje Savivaldybėje gyveno 41 suaugęs asmuo (2023 m. pabaigoje – 34), patiriantis socialinę riziką (daugiausiai vartojantys alkoholį ir (ar) kitas toksines medžiagas, neturintys nuolatinės gyvenamosios vietos, nedirbantys ir neturintys motyvacijos dalyvauti darbo rinkoje, linkę į nusikalstamą veiką ir kt.). Dažnai šių asmenų socialinės rizikos patyrimo specifika, lemia ir reikalingas socialines paslaugas, t. y. apnakvindinimo, apgyvendinimo nakvynės namuose paslaugas, transporto organizavimo, asmens higienos priežiūros paslaugas, priklasomybių ligų konsultanto pagalbą ir kt. ar socialinę paramą.
[bookmark: _Hlk160190107]Nesimokantis, nestudijuojantis, nedirbantis ir (ar) linkęs nusikalsti jaunimas, taip pat yra rizikos veiksnys, lemiantis įvairios socialinės paramos ir/ar paslaugų jiems teikimą. Vadovaujantis Lietuvos Respublikos jaunimo politikos pagrindų įstatymu, jaunas žmogus – tai asmuo nuo 14 iki 29 metų (įskaitytinai). Nesimokantys, nestudijuojantys, nedirbantys ir (ar) linkę nusikalsti jaunuoliai – dar viena socialinę riziką bei atskirtį patirianti socialinė grupė, kuriai reikalingas ypatingas visų institucijų dėmesys ir profesionali kompleksinė pagalba, siekiant padėti integruoti šiuos asmenis į visuomenę, užkirsti kelią kylančioms pasekmėms – galimai nusikalstamai veiklai ir kt. Visi Savivaldybės nepilnamečiai, padarę nusikalstamas veikas, perduoti svarstyti Administracijos vaiko gerovės komisijai. Komisija 2024 m. svarstė 2 nepilnamečius asmenis. Jiems paskirtos minimalios priežiūros priemonės. Su 34 nepilnamečiais, jų įstatyminiais atstovais dėl nepilnamečių netinkamo elgesio, pamokų nelankymo, vykdomų nusižengimų dirbo Tarpinstitucinio bendradarbiavimo koordinatorius bendradarbiaudamas su poveikio priemonių vykdytojais ir paslaugų teikėjais. 

Įgyvendinant Socialinės paramos ir paslaugų teikimo programą nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.

Birštono savivaldybės administracijos socialinės paramos skyrius įgyvendina valstybinę ir savivaldybės bendruomeninę socialinės apsaugos politiką savivaldybės teritorijoje, teikia socialinę paramą ir teikia bei plėtoja socialines paslaugas vietos bendruomenėje.

Ši programa padės kurti saugią socialinę aplinką.

Programa yra tęstinė.


	
	Programos tikslo pavadinimas

	Kodas 0501
	Gerinti gyvenimo kokybę šeimoms ir nepasiturintiems asmenims. 

	Tikslo įgyvendinimo aprašymas:
Tikslas įgyvendinamas remiantis Lietuvos Respublikos įstatymais, Vyriausybės nutarimais ir Savivaldybės norminiais aktais. Šiuo tikslu siekiama mažinti atskirtį tarp socialinę riziką patiriančių žmonių grupių, mažinti skurdą.
Vadovaudamasis Lietuvos Respublikos įstatymais ir Vyriausybės nutarimais Socialinės paramos skyrius išmoka socialines išmokas, pašalpas, kompensacijas įvairioms gyventojų grupėms. Socialinės paramos skyriuje apskaičiuojama ir skiriama piniginė socialinė parama:
	socialinė pašalpa;
	kompensacijos būsto šildymui, už šaltą ir karštą vandenį;
	kompensacijos dėl teisės į kredito, paimto daugiabučiam namui atnaujinti (modernizuoti), ir palūkanų apmokėjimą;
	laidojimo pašalpa;
	išmokos vaikui;
	socialinė parama mokiniams;
	teikiama parama mokiniams;
· kt. išmokos.
 


Siekiant šio tikslo yra įgyvendinami šie uždaviniai:

050101 Uždavinys. Teikti vienkartinę paramą Birštono savivaldybės gyventojams.
Šiam uždaviniui įgyvendinti bus taikomos šios priemonės: 

05010102GIM – Vienkartinė  išmoka kūdikiui gimus. 
Priemonės vertinimo kriterijus – Birštono savivaldybėje gimusių vaikų skaičius per metus. Planuojama, kad vienkartinė išmoka gimus vaikui iš savivaldybės biudžeto bus mokama 23 vaikams ir panaudota 6 500 eurų.

05010102LAID - Laidojimo pašalpos mokėjimas. 
Priemonės vertinimo kriterijus – mirusių asmenų skaičius. Planuojama, kad parama iš valstybės biudžeto bus mokama už 73 mirusius  asmenis ir bus panaudota 42 000 eurų, o iš savivaldybės biudžeto – už 65 mirusius asmenis ir panaudota 9 800 eurų.

05010102VIEN - Vienkartinės pašalpos mokėjimas. 
Priemonės vertinimo kriterijus – vienkartinių pašalpų gavėjų skaičius. Planuojama, kad vienkartinės išmokos bus išmokėtos 100 Birštono savivaldybės gyventojų, panaudota – 40 000 eurų savivaldybės biudžeto lėšų. 
Už šio uždavinio visų priemonių įgyvendinimą atsakingas Birštono savivaldybės administracijos Socialinės paramos skyrius.

050102 Uždavinys. Kurti saugią aplinką vaikams.
Šiam uždaviniui įgyvendinti bus taikoma priemonė:

05010201 - Socialinių paslaugų teikimo organizavimas socialinę riziką patiriančioms šeimoms. 
Priemonės vertinimo kriterijus – šeimų, gaunančių socialines paslaugas, skaičius. 2025 metais planuojama, kad paslaugos per metus laiko bus teikiamos 24 šeimoms, patiriančioms socialinę riziką. Paslaugas teiks 2 socialiniai darbuotojai (2 etatai) ir atvejo vadybininkas (1 etatas). Priemonei įgyvendinti iš valstybės biudžeto lėšų bus skiriama 94 000 eurų. 
Už priemonės įgyvendinimą atsakingas BĮ Nemajūnų dienos centras. 

050103 Uždavinys. Teikti paramą nepasiturintiems asmenims ir šeimoms.
Šiam uždaviniui įgyvendinti bus taikomos šios priemonės: 

05010301 - Finansinės socialinės paramos teikimas nepasiturintiems asmenims. 
Priemonės vertinimo kriterijus – asmenų, gaunančių socialinę pašalpą, skaičius. Planuojama socialinę pašalpą skirti 50 asmenų ir iš savivaldybės biudžeto lėšų panaudoti 60 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010302 - Įstatymu numatytų kompensacijų mokėjimas asmenims, gaunantiems mažas pajamas. Priemonės vertinimo kriterijus – asmenų, gaunančių kompensacijas, skaičius. Planuojama kompensacijas skirti 680 asmenų ir iš savivaldybės biudžeto lėšų panaudoti 295 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010304 - Pažangių studentų iš nepasiturinčių šeimų mokymosi išlaidų dalinis kompensavimas. Priemonės vertinimo kriterijus – kompensacijas gavusių studentų skaičius. Planuojama, kad kompensacijas gaus 7 studentai ir iš savivaldybės biudžeto lėšų bus panaudota 5 000 eurų.
Už priemonės įgyvendinimą atsakingas Birštono savivaldybės administracijos Jaunimo reikalų koordinatorius.

05010305 - Parama mokinio reikmenims įsigyti. 
Priemonės vertinimo kriterijus – paramą gavusių mokinių skaičius. Planuojama, kad paramą mokinio reikmėms įsigyti gaus 77 mokiniai ir iš valstybės biudžeto lėšų bus panaudota 10 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010311 - Kompensacijos fiziniams ir juridiniams asmenims, perdavusiems savo būstą neatlygintinai naudotis panaudos pagrindais dėl karinių veiksmų iš Ukrainos pasitraukusiems gyventojams.
Priemonės vertinimo kriterijus – kompensacijas gavusių asmenų skaičius. Planuojama, kad, pagal šiuo metu galiojančius teisės aktus, 2025 metais kompensacijos už būsto suteikimą ukrainiečiams nebus mokamos. 
Už priemonės įgyvendinimą atsakingas Birštono savivaldybės administracijos Socialinės paramos skyrius.

05010306 - Vaikų nemokamo maitinimo kompensavimas. 
Priemonės vertinimo kriterijus – nemokamą maitinimą gavusių vaikų skaičius. Planuojama nemokamą maitinimą skirti 205 vaikams ir panaudoti 92 000 eurų iš valstybės biudžeto lėšų.
Už priemonės įgyvendinimą atsakingas Birštono savivaldybės administracijos Socialinės paramos skyrius.


	
	Programos tikslo pavadinimas

	Kodas 0502
	Gerinti gyvenimo kokybę asmenims su negalia ir pensinio amžiaus žmonėms.

	Tikslo įgyvendinimo aprašymas:
Tikslas įgyvendinamas vadovaujantis Lietuvos Respublikos įstatymais, Vyriausybės nutarimais ir Savivaldybės norminiais aktais. 
Pagrindiniai socialinių paslaugų teikimo ir plėtros tikslai:
[bookmark: part_d4b422c11b2a496693032c4de3a7ca5e]1.  Plėtoti nestacionarias socialines paslaugas kaip alternatyvą stacionarių socialinių paslaugų įstaigų paslaugoms. 
2. Užtikrinti socialinės globos paslaugų poreikio tenkinimą Savivaldybės gyventojams. 
3. Gerinti teikiamų socialinių paslaugų kokybę bei užtikrinti informacijos apie socialines paslaugas prieinamumą gyventojams. 
Socialinių paslaugų teikimo ir plėtros tikslai atitinka Strateginio plėtros plano priemones socialinių paslaugų kokybės ir prieinamumo gerinimui.
Siekiant šio, Gerinti gyvenimo kokybę asmenims su negalia ir pensinio amžiaus žmonėms, tikslo bus įgyvendinami šie uždaviniai:
· būsto ir aplinkos pritaikymas asmenims su negalia;
· socialinės reabilitacijos paslaugas teikimas asmenims su negalia;
· asmeninės pagalbos teikimas asmenims su negalia;
· lakino atokvėpio paslaugos teikimas;
· finansuojamos nevyriausybinių organizacijų veiklos bei kitos jų išlaidos (prisidedama prie jų pastatų, automobilių išlaikymo);
· kitų socialinių paslaugų Birštono savivaldybės gyventojams teikimas, 
· vaikų dienos centro paslaugų teikimo užtikrinimas;
· globos centro veiklos užtikrinimas;
· projekto „Kompleksinės paslaugos (KOPA)“ veiklų koordinavimą užtikrinimas;

Savivaldybėje nestacionarias, t. y. prevencines, bendrąsias (informavimo, konsultavimo, tarpininkavimo, atstovavimo, asmens higienos, ir transporto paslaugas), specialiąsias (pagalbos į namus, socialinių įgūdžių ugdymo ir palaikymo paslaugas socialinę riziką patiriančioms šeimoms ir neįgaliesiems, dienos socialinę globą asmens namuose ir institucijoje, integralias paslaugas) socialines paslaugas bei asmeninę pagalbą teikia BĮ Nemajūnų dienos centras. BĮ Nemajūnų dienos centras paslaugas, esant poreikiui, teikia ir smurto artimoje aplinkoje pavojų patiriantiems asmenims, smurtą patyrusiems asmenims ir smurto artimoje aplinkoje pavojų keliantiems asmenims. Kartu su savivaldybe pagal kompetenciją taip pat rengia ir įgyvendina priemones, kuriomis siekiama užkirsti kelią smurtui artimoje aplinkoje. BĮ Nemajūnų dienos centras užtikrina ir vaikų dienos socialinės priežiūros paslaugų teikimą.
Birštono neįgaliųjų draugija ir VšĮ LASS pietvakarių centras Birštono savivaldybės asmenims su negalia teikia socialinės reabilitacijos paslaugas. 
Stacionarių socialinių paslaugų teikėjų savivaldybės teritorijoje nėra. Paslaugas stacionariose globos įstaigose (globos namuose, apgyvendinimo nakvynės namuose, apgyvendinimo savarankiško gyvenimo namuose, intensyvių krizių įveikimo paslaugas ir kt.) Savivaldybė perka teisės aktų nustatyta tvarka. 
4 lentelėje pateikiami duomenys, kokias socialines paslaugas ir kokios įstaigos 2024 metais teikė Birštono savivaldybės gyventojams. Iš pateiktų duomenų matyti, kad 2024 m. didėjo pagalbos į namus paslaugų kiekis, kitų, nestacionarių, socialinių paslaugų išlieka mažai pakitę arba tokie patys. 2024 metais buvo perkama intensyvių įveikimo krizių paslauga vienai šeimai, t. y. mamai su mažamečiu vaiku. 2024 m. taip pat buvo perkama paslauga savarankiško gyvenimo namuose darbingo amžiaus vyrams, kurie buvo benamiai, dėl turimų žalingų įpročių negebėjo susirasti darbo, nebuvo motyvuoti keistis. Paslauga teikiama nuo 2024 m. balandžio mėnesio, asmenys gyvendami savarankiško gyvenimo namuose, laikosi įstaigos taisyklių, stengiasi spręsti turimas problemas (priklausomybių, sveikatos ir kt.). Daugiausiai Savivaldybės gyventojų ilgalaikės/trumpalaikės socialinės globos paslaugų teikimo vieta renkasi Prienų globos namus. 2024 m. buvo pradėta teikti trumpalaikė globa (priežiūra) šeiminiuose globos namuose vienam nepilnamečiam vaikui, kuris dėl netinkamų gyvenimo sąlygų namuose buvo paimtas iš šeimos. 
2024 m., taip kaip ir ankstesniais metais, Savivaldybėje gyventojams buvo teikiamos transporto organizavimo, asmeninės higienos paslaugos, asmenys buvo aprūpinami reikiamomis techninės pagalbos priemonėmis, jiems teikiama parama vietinių laikraščių priedų prenumerata (5 lentelė). Nuo 2024 m. sausio 1 d. nepasiturintiems Savivaldybės gyventojams buvo išduodamos maisto kortelės pagal 2021 -2027 metų materialinio nepritekliaus mažinimo programą. 187 Savivaldybės gyventojams kartą į ketvirtį į maisto korteles (97) buvo pervedama 25 eurų suma vienam šeimos nariui, už kuriuos buvo galima įsigyti maisto produktų ir higienos reikmenų. 
Jau ne vieneri metai Savivaldybės gyventojams, nepriklausomai nuo jų turtinės padėties, lyties, amžiaus, teikiama priklausomybių konsultanto paslauga. Paslaugas teikia Kauno rajono visuomenės sveikatos biuro specialistas. 2024 metais suteikta 60 konsultacijų 18 Savivaldybės gyventojų. Jauniausias paslaugos gavėjas buvo 18 metų amžiaus, vyriausias – 67 metų amžiaus. Šios paslaugos finansuojamos iš valstybės biudžeto lėšų, skirtų visuomenės sveikatos priežiūros funkcijoms užtikrinti. 
BĮ Nemajūnų dienos centras kartu su Birštono savivaldybės administracija taip pat įgyvendina projektą „Kompleksinės paslaugos (KOPA)“. Projekte numatytos veiklos skirtos visiems Birštono savivaldybės gyventojams išgyvenantiems krizes, stokojantiems paramos ar pagalbos. Projekte numatomos veiklos: psichologinė ir socialinė pagalba krizę išgyvenančioms šeimoms, pozityvios tėvystės mokymai, socialinių įgūdžių ugdymas, vaikų priežiūros paslaugos, mediacijos paslaugos, pavežėjimo paslauga.
Birštono savivaldybė įsipareigoja sukurti tvarų koordinuoto institucijų atsako į smurtą artimoje aplinkoje algoritmą, organizuoti ir vykdyti prevencines priemones, mažinančias smurtą artimoje aplinkoje. 

4 lentelė. Socialinių paslaugų teikėjai ir suteiktų paslaugų skaičius 2024 – 2022 metus.
	Eil. Nr.
	Socialinių paslaugų gavėjų skaičius
	Teikėjas
	2024 m.
	2023 m.
	2022 m.

	1. 
	Pagalba į namus
	Centras
	64
	54
	57

	2. 
	Dienos socialinė globa: 
iš jų integrali pagalba
	Centras
	21
	21
	24

	3. 
	
	
	10
	9
	13

	4. 
	Socialinių įgūdžių ugdymas palaikymas ir (ar) atkūrimas asmenims su negalia
	VšĮ Galimybių dirbtuvės
	3
	4
	3

	5. 
	
	Centras
	0
	0
	0

	6. 
	Socialinė priežiūra šeimoms
	Centras
	22
	16
	16

	7. 
	Pagalba globėjams (rūpintojams), budintiems globotojams, įtėviams ir šeimynų steigėjams, dalyviams ar besirengiantiems jais tapti (šeimos)
	Centras
	6
	5
	5

	8. 
	Vaikų dienos socialinė priežiūra (vaikų / šeimų skaičius)
	Centras
	9/6
	14/8
	26 / 17

	9. 
	Socialinė reabilitacija neįgaliesiems bendruomenėje
	Draugija, LASS
	20
	21
	45

	10. 
	Intensyvi krizių įveikimo pagalba
	Kalvarijos socialinių paslaugų centras
	1
	-
	-

	11. 
	Laikinas atokvėpis (socialinė priežiūra)
	Centras
	0
	0
	0

	12. 
	Laikinas apnakvindinimas
	Centras
	0
	-
	-

	13. 
	Apgyvendinimas nakvynės namuose
	Alytaus nakvynės namai
	0
	2
	1

	14. 
	Apgyvendinimas savarankiško gyvenimo namuose
	MB Jucika
	2
	-
	-

	15. 
	Asmeninė pagalba
	Centras
	6
	5
	2

	16. 
	Ilgalaikė socialinė globa/trumpalaikė socialinė globa institucijoje 
	Prienų globos namai
	24/1
	15/0
	15/0

	17. 
	
	Suvalkijos socialinės globos namai
	3/0
	2/0
	2/0

	18. 
	
	VšĮ Rumšiškių senelių globos namai „Auksinis amžius” 
	-
	1/0
	1/0

	19. 
	
	VšĮ Rokų gerovės centre
	1/0
	1/0
	-

	20. 
	
	VšĮ Adutiškio senelių namuose
	1/0
	1/0
	-

	21. 
	
	VšĮ „OFM Mažesnieji broliai“ Šv. Klaros globos namuose
	1/0
	1/0
	-

	22. 
	
	VšĮ Senjorų vila
	0/1
	-
	-

	23. 
	
	Paparčių Šv. Juozapo šeiminiai globos namai
	0/1
	-
	-

	24. 
	Transporto organizavimo paslaugos gavėjų skaičius /
suteiktų paslaugų skaičius
	Centras
	47/88
	30/68
	30/102

	25. 
	
	Draugija
	32/204
	39/226
	32/231

	26. 
	Asmeninės higienos ir priežiūros paslaugų gavėjų skaičius /
suteiktų paslaugų skaičius
	Centras
	25/240
	17/295
	20/231

	27. 
	
	Draugija
	38/180
	46/228
	20/97

	28. 
	Materialinio nepritekliaus mažinimo programos gavėjų skaičius 
	Skyrius
	184
	230
	253

	29. 
	Išduotų techninės pagalbos priemonių skaičius
	Centras
	25
	34
	34

	30. 
	Priklausomybės ligų konsultanto paslaugų gavėjų skaičius (paslauga pradėta teikti 2020 m. pabaigoje)
	Kauno rajono visuomenės sveikatos biuras
	18
	23
	20

	31. 
	Parama pensinio amžiaus, neįgaliems gyventojams laikraščio prenumerata
	Savivaldybė
	300
	370
	380



2025 m. Savivaldybė ir toliau tęs prevencinių, bendrųjų socialinių paslaugų (tarpininkavimo, informavimo, konsultavimo, transporto organizavimo, asmeninės higienos ir priežiūros paslaugų organizavimą ir kt.) teikimą, užtikrins socialinės priežiūros paslaugų (pagalbos į namus, socialinės priežiūros šeimoms, apgyvendinimo savarankiško gyvenimo namuose, socialinės reabilitacijos asmenims su negalia bendruomenėje, pagalbą globėjams (rūpintojams), vaikų dienos socialinės priežiūros ir kt.) teikimą, taip pat teiks dienos socialinės globos paslaugas asmens namuose, bei užtikrins ilgalaikės ar trumpalaikės globos teikimą institucijoje. Savivaldybės gyventojams ir 2025 m. nestacionarias paslaugas teiks BĮ Nemajūnų dienos centras, o paslaugos institucijoje bus perkamos iš paslaugų teikėjų pagal teisės aktų nuostatas. Savivaldybė 2025 m. užtikrins tęstinumą asmeninės pagalbos, kompleksinių paslaugų teikimą šeimoms, būstų ir aplinkos pritaikymą asmenims su negalia, gyventojų aprūpinimą reikiama kompensacine technika. Bendradarbiaujant su Kauno rajono visuomenės sveikatos biuru bus užtikrintos priklausomybių ligų konsultanto konsultacijos. Atsiradus poreikiui, planuojama teikti ir atokvėpio paslaugas. Kitos paslaugos, tokios kaip krizių įveikimo paslauga, apnakvindinimas ir kt., bus organizuojamos atsiradus poreikiui.  

Siekiant šio tikslo bus įgyvendinamas šis uždavinys:

050201 Uždavinys. Teikti paramą ir paslaugas asmenims su negalia ir pensinio amžiaus žmonėms.
Šiam uždaviniui įgyvendinti bus taikomos šios priemonės: 

05020102 - Būsto ir aplinkos pritaikymo asmenims su negalia vykdymas.
Priemonės vertinimo kriterijus – pritaikytų būstų skaičius asmenims su negalia. Planuojama pritaikyti 2 būstus ir panaudoti iš valstybės biudžeto 27 000 eurų, o iš savivaldybės biudžeto – 17 300 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05020110 - Socialinės reabilitacijos paslaugų asmenims su negalia bendruomenėje teikimas.
Priemonės vertinimo kriterijus – socialinės reabilitacijos paslaugas gaunančių asmenų skaičius. Planuojama, kad paslaugas gaus 30 asmenų su negalia, o paslaugoms iš valstybės biudžeto bus panaudota 13 500 eurų, o iš savivaldybės biudžeto – 6 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius kartu su Birštono savivaldybės neįgaliųjų draugija ir VšĮ LASS pietvakarių centru.

05020108 - Asmeninės pagalbos teikimas.
Priemonės vertinimo kriterijus – asmeninę pagalbą gaunančių asmenų skaičius. Planuojama, kad pagalbą gaus 5 asmenys su negalia, o pagalbos teikimui iš valstybės biudžeto lėšų bus panaudota 44 000 eurų.
Už priemonės įgyvendinimą atsakingas BĮ Nemajūnų dienos centras. 

05020109 – Laikino atokvėpio paslaugos teikimas.
Priemonės vertinimo kriterijus – atokvėpio paslaugas gaunančių asmenų skaičius. Planuojama, kad pagalbą gaus 5 asmenys su negalia, o paslaugos teikimui iš valstybės biudžeto lėšų bus panaudota 6 000 eurų.
Už priemonės įgyvendinimą atsakingas BĮ Nemajūnų dienos centras. 

05020105 - Nevyriausybinių organizacijų veiklų finansavimas. 
Priemonės vertinimo kriterijus – organizacijų, gaunančių finansavimą, skaičius. Planuojama, kad finansavimą gaus 19 NVO, o NVO veiklų finansavimui bus panaudota 40 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius.

05020111 - Nevyriausybinių organizacijų kitos išlaidos (pastatų, automobilių išlaikymas ir kt. išlaidos).
Priemonės vertinimo kriterijus – finansavimą, kitoms išlaidoms (pastatų, automobilių išlaikymui bei kitoms išlaidoms) gaunančių NVO skaičius. Planuojama, kad savivaldybės biudžeto lėšomis  finansavimą gaus 7 NVO ir kitoms veikloms/priemonėms bus panaudota 100 000 eurų.
Už priemonės įgyvendinimą atsakingas Birštono savivaldybės administracijos Biudžeto ir apskaitos skyrius.

05020106 - Socialinių paslaugų teikimas. 
Priemonės vertinimo kriterijus – asmenų, gaunančių socialines paslaugas skaičius. Planuojama, kad socialines paslaugas gaus 120 asmenų ir iš valstybės biudžeto lėšų bus panaudota 290 000 eurų, o iš savivaldybės biudžeto lėšų bus panaudota 548 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius ir BĮ Nemajūnų dienos centras. 

05020109 - Akredituotų vaikų dienos centro paslaugų teikimas. 
Priemonės vertinimo kriterijus – vaikų dienos centro paslaugas gaunančių vaikų skaičius. Planuojama, kad paslaugas gaus 15 vaikų ir iš valstybės biudžeto lėšų bus panaudota 8 400 eurų, o iš savivaldybės biudžeto lėšų – 25 000 eurų.
Už priemonės įgyvendinimą atsakingas BĮ Nemajūnų dienos centras. 

05020110 – Globos centro veiklos užtikrinimas. 
Priemonės vertinimo kriterijus – globos centro veiklą vykdančių ir paslaugas gaunančių asmenų skaičius. Planuojama, kad globos centro veiklą užtikrins vienas darbuotojas, dirbantis 0,5 etato, o 4 globėjai/rūpintojai gaus jiems reikiamas paslaugas, viso 5 asmenys. Iš savivaldybės biudžeto globos centro veiklai ir veikloms užtikrinti bus panaudota 73 800 eurų, iš kurių 60 000 eurų planuojama skirti perkamai budinčio globotojo paslaugai, kuri šiuo metu prižiūri du nepilnamečius vaikus, likusius be nuolatinės globos.
Už priemonės įgyvendinimą atsakingas BĮ Nemajūnų dienos centras. 

05020107 – Kompleksinių  paslaugų (KOPA) veiklų koordinavimas.
Priemonės vertinimo kriterijus – veiklas koordinuojančių asmenų skaičius. Planuojama, kad paslaugas koordinuos 1 asmuo ir iš ES lėšų bus panaudota 14 000 eurų. 
Už priemonės įgyvendinimą atsakingas BĮ Nemajūnų dienos centras. 


	
	Programos tikslo pavadinimas

	Kodas 0503
	Vykdyti socialinės politikos įgyvendinimą ir administravimą savivaldybėje.

	Tikslo įgyvendinimo aprašymas:
Įgyvendinant šį tikslą bus įgyvendinta Užimtumo didinimo programa bei įstaigoms kompensuojami patirti nuostoliai už Birštono savivaldybės gyventojams suteiktas paslaugas (pavėžėjimo).

Siekiant šio tikslo yra įgyvendinami šie uždaviniai:

050301 Uždavinys. Teikti įstaigoms patirtų nuostolių už gyventojams teikiamas paslaugas kompensacijas.
Šiam uždaviniui įgyvendinti bus taikomos šios priemonės: 

05030101 - Birštono savivaldybės gyventojams teikiamų pavėžėjimo paslaugų dalinė kompensacija. Priemonės vertinimo kriterijus – bilietų su nuolaida skaičius. Planuojama, kad bilietų bus 2 000 ir panaudota iš savivaldybės biudžeto bus 80 000 eurų. 
Už priemonės įgyvendinimą atsakingas Birštono savivaldybės administracijos Ūkio, turto ir kaimo plėtros skyrius.

05030102 - Mokinių pavėžėjimo iki mokymo įstaigų užtikrinimas. 
Priemonės vertinimo kriterijus – pavežamų mokinių skaičius. Planuojama, kad pavežta bus 180 mokinių ir panaudota iš savivaldybės biudžeto 71 000 eurų.
Už priemonės įgyvendinimą atsakingas Birštono savivaldybės administracijos Švietimo, kultūros ir sporto skyrius bei Biudžeto ir apskaitos skyrius.

05030104 - Užimtumo didinimo programos įgyvendinimas. 
Priemonės vertinimo kriterijus – laikino pobūdžio darbus dirbusių asmenų skaičius. Planuojama, kad laikino pobūdžio darbus dirbs 9 asmenys ir panaudota iš valstybės biudžeto lėšų bus 24 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius. 
050302 Uždavinys. Vykdyti Socialinės paramos skyriaus veiklos administravimą.

Šiam uždaviniui įgyvendinti bus taikoma ši priemonė:

05030201 - Socialinės politikos įgyvendinimo administravimas savivaldybėje. 
Priemonės vertinimo kriterijus – administravimo funkcijas atliekančių darbuotojų skaičius. Planuojama, kad socialinės politikos įgyvendinimą savivaldybėje administruos 7 darbuotojai ir panaudota bus 181 000 eurų.
Už priemonės įgyvendinimą atsakingas Birštono savivaldybės administracijos Socialinės paramos skyrius. 



	Galimi programos vykdymo ir finansavimo variantai:
Savivaldybės biudžeto lėšos, Valstybės biudžeto lėšos, specialiosios tikslinės dotacijos, ES lėšos. 


	Susiję įstatymai ar kiti svarbūs teisės aktai:
Lietuvos Respublikos socialinių paslaugų įstatymas, Socialinių paslaugų planavimo metodinės rekomendacijos, patvirtintos Lietuvos Respublikos socialinės apsaugos ir darbo ministro 2024 m. lapkričio 22 d. įsakymu Nr. A1-795 „Dėl socialinių paslaugų planavimo metodinių rekomendacijų patvirtinimo“, Lietuvos Respublikos piniginės socialinės paramos nepasiturintiems gyventojams įstatymas, Lietuvos Respublikos išmokų vaikams įstatymas, Lietuvos Respublikos paramos mirties atveju įstatymas, Lietuvos Respublikos asmens su negalia teisių apsaugos pagrindų įstatymas, Socialinės apsaugos ir darbo ministro 2006-04-05 įsakymu Nr. A1-93 patvirtintas Socialinių paslaugų katalogas, Lietuvos Respublikos kompensacijų nepriklausomybės gynėjams, nukentėjusiems nuo 1991 m. sausio 11-13 d. ir po to vykdytos SSRS agresijos, bei jų šeimoms įstatymas, Lietuvos Respublikos užimtumo įstatymas ir kiti teisės aktai bei Birštono savivaldybės tarybos priimti sprendimai.

	Kita svarbi informacija:
Veiksmai, numatyti Birštono savivaldybės strateginiame plėtros plane iki 2030 m.: 
I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.3. Tikslas. Laimingos bendruomenės kūrimas.
1.3.1. Uždavinys. Sudaryti palankias sąlygas gyventojų savirealizacijai, užimtumui ir bendradarbiavimui.
1.3.1.2. Priemonė. Atskirtį patiriančių bendruomenės narių (neįgaliųjų, bedarbių, socialinę riziką patiriančių, vienišų ir kt.) įtraukties į vietos gyvenimą, savanorystę, naudojimąsi viešosiomis paslaugomis didinimas.
1.3.2. Uždavinys. Sustiprinti NVO, viešojo ir verslo sektorių bendradarbiavimą.
1.3.2.1. Priemonė. Bendrų veiklų ir projektų tarp NVO, viešojo ir privataus sektorių įgyvendinimas.
1.5. Tikslas. Viešųjų paslaugų kokybės gerinimas.
1.5.2. Uždavinys. Sveikatos, socialinių paslaugų kokybės ir prieinamumo gerinimas gyventojams.
1.5.2.1. Priemonė. Socialines sveikatos priežiūros paslaugas teikiančių įstaigų infrastruktūros atnaujinimas ir paslaugų plėtra.
1.5.2.2. Priemonė. Viešųjų paslaugų, infrastruktūros, skirtos neįgaliesiems asmenims, vystymas.
1.5.2.3. Priemonė. Teikiamų socialinių paslaugų rūšių (bendrųjų socialinių paslaugų, socialinės priežiūros paslaugų, socialinės globos paslaugų) išlaikymas ir išplėtimas.
1.5.2.5. Priemonė. Didinti visuomenės sveikatinimo paslaugų aprėptį.




Pridedama: 5 PRIEDAS. Birštono savivaldybės 2025-2027 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.

